《从辟沪南道中晓征三首》
宋代·李新

貂裘紫帽日程程，不得修途一纸平。
作雪晓天梅萼重，压尘小雨马蹄轻。
随身诗酒三劲敌，入眼山川几画屏。
到日未须投我辖，为烧兰水濯繁缨。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。